N Á V R H

Z M L U V A   O  D I E L O
	O POSKYTOVANÍ BEZPEČNOSTNEJ SLUŽBY
č.: ......../2013
 (§ 536 a nasl. Obchodného zákonníka v súlade so zákonom č. 473/2005 Z.z. o poskytovaní služieb v oblasti súkromnej bezpečnosti a o zmene a doplnení niektorých zákonov 
(ďalej len „Zákon o súkromnej bezpečnosti“)

Prevádzkovateľom:
Obchodné meno:	
Sídlo:					
Číslo licencie:		
IČO:			
DIČ: 			
DIČ pre DPH:		
Bankové spojenie:	
Zastúpená:		.........................., konateľ spoločnosti 

a
Objednávateľom:	
Obchodné meno:  	Mesto Košice
Sídlo:	Trieda SNP 48/A, 040 11  Košice
IČO:	00 691 135
DIČ:	2021186904
IČ DPH:	nie je platcom DPH
Bankové spojenie:	Prima banka Slovensko, a.s.
Číslo účtu: 		0442486001/5600
Zastúpený:		MUDr. Richard Raši, PhD., MPH, primátor mesta 
			
I.
Predmet zmluvy
1.	  Predmetom tejto zmluvy je záväzok prevádzkovateľa zabezpečiť 24 hodinovú nepretržitú  strážnu službu – ochranu osôb a majetku objednávateľa služieb na verejne prístupnom mieste, a to územia tzv. Košického  hradu, konkrétne 5-tich  novopostavených objektov menšieho rozsahu, vrátane prístupu k objektu Vyhliadkovej veže a ostatných vyhliadkových lávok, ktoré sa nachádzajú v prímestskom lese Hradová, konkrétne na pozemkoch  v k. ú. Čermeľ, časti parc. KN-E č. 12398/1, odčlenených novovytvorených parcelách KN-C č. 2160/14, 2160/15, 2160/16 2160/17, 2160/18, 2160/19, 2160/20, 2160/21 a 2160/22 a sú vo výlučnom vlastníctve objednávateľa služieb, a to v súlade s § 3 písm. a, b, c/ zákona č. 473/2005 Z.z. o poskytovaní služieb v oblasti súkromnej bezpečnosti a o zmene a doplnení niektorých zákonov (ďalej len „Zákon o súkromnej bezpečnosti“) podľa požiadaviek objednávateľa. 

2.	Strážna služba poskytovaná prevádzkovateľom zahrňuje ochranu osôb a majetku na verejne prístupnom mieste a ochranu majetku a osôb na inom než verejne prístupnom mieste (v jednotlivých objektoch) objednávateľa služieb.  

3.	Objednávateľ sa zaväzuje predmet zmluvy prevziať a zaplatiť za dielo.

II.
Cena diela
1.	Poplatok za poskytovanie strážnej služby - ochrana osôb a majetku objednávateľa služieb - sa stanovuje vo výške ...... € na jednu odpracovanú hodinu jedným zamestnancom prevádzkovateľa (osobohodina), slovom.......... Euro, ak sa zmluvné strany nedohodnú inak. K uvedeným cenám bude účtovaná príslušná sadzba DPH.
2.	Celková cena bola dohodnutá na .................... € bez DPH.
3.	Poplatky za služby budú fakturované objednávateľovi do 5. kalendárneho dňa nasledujúceho mesiaca. Prílohou faktúry bude objednávateľom potvrdený mesačný výkaz odpracovaných hodín spracovaný pre každý objekt jednotlivo, vrátane samostatného vyčíslenia  vrátane DPH.
4.	Faktúra je splatná do 30 dní odo dňa doručenia. Platba sa uskutočňuje formou bezhotovostného platobného styku na účet prevádzkovateľa, ak sa zmluvné strany písomne nedohodnú inak.
5.	Úrok z omeškania sa stanovuje vo výške 0,025 % denne z dlžnej čiastky. 

III.
Miesto dodania diela 

Miesto dodania predmetu diela – ochrana osôb a majetku objednávateľa služieb na verejne prístupnom mieste je územie tzv. Košického  hradu, konkrétne 5-tich  novopostavených objektov menšieho rozsahu, vrátane prístupu k objektu Vyhliadkovej veže a ostatných vyhliadkových lávok, ktoré sa nachádzajú v prímestskom lese Hradová, konkrétne na pozemkoch  v k. ú. Čermeľ, časti parc. KN-E č. 12398/1, odčlenených novovytvorených parcelách KN-C č. 2160/14, 2160/15, 2160/16 2160/17, 2160/18, 2160/19, 2160/20, 2160/21 a 2160/22.

Čl. IV.
Spôsob plnenia zmluvy
1.	Strážna služba je zabezpečená fyzickou ochranou v zmysle § 8 písm. b/ cit. zákona.
2.	Objednávateľ poskytne príslušné doklady prevádzkovateľovi o tom, že je oprávnený užívať majetok, ktorý má byť predmetom ochrany. Splnenie tejto povinnosti je prevádzkovateľ strážnej služby povinný na požiadanie preukázať orgánu štátneho dozoru alebo kontroly.
3.	Objednávateľ je povinný neodkladne informovať prevádzkovateľa o všetkých skutočnostiach, ktoré môžu mať vplyv na riadny výkon strážnej služby.
4.	Objednávateľ dáva výslovný súhlas na ochranu svojich osôb v prípade ochrany osoby podľa § 3 písm. c/ cit. zákona podpisom tejto zmluvy. 
5.	Objednávateľ je oprávnený vopred určenými osobami vykonávať kontrolu kvality výkonu strážnej služby, vrátane kontroly na požívanie alkoholických nápojov. O zistených nedostatkoch bude neodkladne písomne informovať prevádzkovateľa. Po prerokovaní s objednávateľom prevádzkovateľ zabezpečí výmenu zamestnanca vykonávajúceho strážnu službu v prípade neplnenia alebo porušenia povinnosti pri výkone strážnej služby. 
6.	Za hrubé porušenie výkonu strážnej služby sa považuje najmä:
-	výkon strážnej služby pod vplyvom alkoholu,
-	úmyselné spôsobenie škody na majetku objednávateľa prípadne tretích osôb zamestnancami prevádzkovateľa, 
-	postup zamestnanca prevádzkovateľa v hrubom rozpore s touto zmluvou.
7.	Objednávateľ poskytne prevádzkovateľovi bezodplatne priestory s príslušným zariadením                vo vyššie uvedených objektoch, potrebné pre zabezpečenie výkonu strážnej služby.

8.	 Prevádzkovateľ zodpovedá za škody spôsobené pri výkone strážnej služby objednávateľovi, prípadne tretím osobám. Prevádzkovateľ preukázal poistenie zodpovednosti za škodu. Zaväzuje sa mať poistenie zodpovednosti za škodu počas celej doby trvania zmluvného vzťahu na poistnú sumu 166.000,00 Euro.
9.	Prevádzkovateľ zaručuje kvalitu poskytovanej strážnej služby počas celej doby trvania zmluvného vzťahu. 
10.	Prevádzkovateľ sa zaväzuje nahradiť škodu spôsobenú objednávateľovi služieb nesplnením si povinnosti zamestnancami prevádzkovateľa, alebo spôsobením škody úmyselne po predložení hodnoverného dokladu, alebo správy o vlastníctve, alebo nájme odcudzenej, poškodenej alebo zničenej veci alebo škode spôsobenej na zdraví na zdokumentovanie udalosti a postup v súlade s platnou legislatívou a zmluvou uzatvorenou medzi prevádzkovateľom a poisťovňou (poistná zmluva) bez prieťahov. 
11.	Prevádzkovateľ sa zaväzuje v prípade potreby alebo požiadavky objednávateľa zvýšiť počet zamestnancov vo výkone strážnej služby na dohodnuté obdobie. Na cenu za poskytovanie strážnej služby primerane platí Cena diela čl. II. tejto zmluvy.
12.	Prevádzkovateľ sa zaväzuje v prípade požiadavky objednávateľa poskytnúť objektovú, majetkovú alebo osobnú ochranu určeným objektom a majetku vo vlastníctve objednávateľa služieb alebo osobám, neuvedeným v tejto zmluve. 
13.	Prevádzkovateľ zabezpečuje výkon fyzickej ochrany len odborne spôsobilými osobami, ktoré spĺňajú podmienky citovaného zákona a úspešne absolvovali skúšku odbornej spôsobilosti.
14.	Pri vykonávaní ochrany osoby prevádzkovateľ, ako aj jeho zamestnanci sú povinní dbať                             na česť, vážnosť a dôstojnosť osoby i svoju vlastnú a nepripustiť, aby v súvislosti s touto ich činnosťou vznikla osobe bezdôvodná ujma a aby prípadný zásah do jej práv a slobôd neprekročil mieru nevyhnutnú na dosiahnutie účelu sledovaného ich činnosťou.
15.	Prevádzkovateľ, ako aj jeho zamestnanci sú povinní zachovávať mlčanlivosť o všetkých skutočnostiach, o ktorých sa dozvedia v súvislosti s poskytovaním služieb. Tejto povinnosti ich môže zbaviť iba objednávateľ. Oznamovacia povinnosť, alebo povinnosť vypovedať podľa osobitných predpisov nie je dotknutá.
16.	Zamestnanci prevádzkovateľa poverení výkonom fyzickej ochrany nosia identifikačný preukaz, rovnošaty spoločnosti s označením príslušnosti k spoločnosti Golden Eye Servis, s.r.o. a sú vybavení vecnými bezpečnostnými prostriedkami. Pri plnení úloh sú povinní mať viditeľne umiestnený identifikačný preukaz, na ľavej strane v oblasti pŕs.

V.
Platnosť zmluvy
1.	Táto zmluva sa uzatvára na dobu určitú, ak sa zmluvné strany písomne nedohodnú inak. 
2.	Zmluva nadobúda platnosť dňom podpisu oboch zmluvných strán a účinnosť  dňom nasledujúcim po dni jej zverejnenia na webovom sídle mesta Košice (www.kosice.sk). 
3.	Plnenie podľa tejto zmluvy sa začína dňa 15.02.2013 od 06.00 hod. a  končí sa 30. apríla 2013 o 06.00 hod., ak sa objednávateľ s prevádzkovateľom nedohodnú inak.
4.	Zmluvu môžu vypovedať obidve zmluvné strany, pričom výpovedná lehota je 30 (tridsať) dní a začína plynúť prvým dňom mesiaca nasledujúceho po dni doručenia výpovede druhej zmluvnej strane.
5.	Opakované porušovania a hrubé porušenie zmluvných povinností zakladá právo objednávateľa na odstúpenie od zmluvy.
6.	Ukončenie zmluvy pred uvedeným termínom je možné dohodou oboch zmluvných strán alebo zmenou vlastníckeho práva k objektom poskytujúcim plnenie podľa tejto zmluvy.

VI.
Záverečné ustanovenia
1.	Zmluva sa vyhotovuje v štyroch  rovnopisoch (v troch vyhotoveniach  pre objednávateľa služieb  a v jednom vyhotovení pre prevádzkovateľa služieb).
2.	Zmluvu je možné meniť dohodou zmluvných strán formou písomného dodatku, ktorý sa po podpise oboch zmluvných strán stáva neoddeliteľnou súčasťou tejto zmluvy.
3.	Zmluva sa uchováva najmenej päť rokov od skončenia zmluvného plnenia.
4.	Touto zmluvou nie sú dotknuté práva a povinnosti zmluvných strán vyplývajúce zo všeobecne záväzných právnych predpisov.
5.	Vzťahy, ktoré nie sú v tejto zmluve osobitne upravené, sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
6.	Zmluvné strany prehlasujú, že rozumejú jej obsahu a právnym následkom vyplývajúcim zo zmluvy a zhodne prehlasujú, že bola spísaná a uzatvorená podľa ich slobodnej a vážnej vôle bez omylu.
7.	Kontaktná osoba prevádzkovateľa (vrátane mobilného t.č.): 
8.	Kontaktná osoba objednávateľa: Ing. Eva Verešová, 0918937316.

V Košiciach dňa					V Košiciach dňa 

............................................................        ....................................................................
konateľ spoločnosti                                           MUDr. Richard Raši, PhD. MPH, 
        				                                            primátor mesta Košice